text: Flygtningedrenge rykker ind i Toftlund
  22 februar 2016 kl. 17.57
  Et af byens to flygtningecentre skal omdannes til et center for uledsagede flygtningebørn, og den første frivillige hjælper har allerede meldt sig på banen.
  Et af Toftlunds to flygtningcentre skal være UMI-Center, altså et center for uledsagede flygtningebørn. 86 drenge i alderen 12 til 17 rykker ind i bygningerne i løbet af de næste dage.
  De første flygtningedrenge rykkede ind på centeret i dag, og i morgen ankommer endnu en gruppe.
  Det har fået en af de frivillige i lokalområdet til at melde ud, at hun gerne hjælper med at tage imod drengene. Betty Fievé fra Toftlund har været med til at arrangere flygtningecafe og musikskole for de flygtninge, der kom til byen sidste år, og hun er klar til at gøre en indsats igen.
  -Det er jo mennesker i nød, der flygter fra ødelæggelse og død, og så kommer de her. Efter min mening er de velkomne, og det er mennesker, jeg gerne vil hjælpe, siger hun til TV SYD.
  Flygtningecentret har måttet ansatte nye folk, for hvor der før var to ansatte til flygtningefamilierne, skal der nu arbejde 30 på UMI-Center Toftlund.
  